
Raport final al grupului de proiect RECJ privind cristalizarea liniilor directoare, a recomandărilor şi a standardelor RECJ
Introducere la raportul final
(i)
Acest grup a fost constituit pentru a pregăti un document concis care să sintetizeze principiile stabilite de RECJ, precum şi  standardele sale, liniile directoare şi recomandările.
(ii)
Obiectivul a fost să sintetizeze înţelepciunea tuturor echipelor de proiect anterioare ale RECJ şi să creeze un document abordabil care să cuprindă rezultatele majorităţii rapoartelor şi documentelor anterioare ale RECJ. 
(iii)
S-a intenţionat ca documentul final să fie un rezumat accesibil care să poată fi utilizat astfel încât să permită membrilor consiliilor judiciare, precum şi organismelor echivalente din statele candidate şi statelor potenţial candidate la statutul de membru, să identifice bunele practici referitoare la administrarea unui sistem modern de justiţie.

(iv)
Membrii grupului de proiect au cuprins reprezentanţi ai 13 consilii judiciare (Belgia, Bulgaria,
Anglia şi Ţara Galilor şi Scoţia, Danemarca, Franţa,   Irlanda,   Italia,   Lituania, Olanda, Portugalia, România, Slovacia şi Spania), precum şi reprezentanţi ai celor doi membri cu statut de observator din Turcia şi Norvegia.  Grupul de proiect a fost prezidat şi coordonat de către doamna Diana Labokaite, reprezentant al Consiliului Judiciar din Republica Lituania. 
(v)
Grupul de proiect s-a reunit în următoarele trei împrejurări:-

(a)
o reuniune iniţială, care a avut loc la Bruxelles, în perioada 17-18 septembrie 2012.
(b)
o reuniune la Vilnius,  în data de 10 decembrie 2012. 
(c)
o reuniune la Roma, în data de 11 februarie 2013.

(vi)
Rezumatul principiilor şi recomandărilor RECJ   (“Rezumatul”)  a fost redactat cu intenţia de a produce un document cât mai scurt posibil. 
Accesibilitatea a constituit punctul central al obiectivului proiectului. În consecinţă, grupul de proiect a trebuit să fie selectiv. A inclus cele mai important principii şi recomandări, dar nu le-a inclus pe toate, iar adesea a exclus fundamentarea detaliată a acestora. Suplimentar, o parte din redactarea unor documente anterioare a fost uneori uşor modificată pentru a obţine o constanţă a stilului sau a conciziei, sau câteodată din cauza ambelor situaţii. 
(vii)
Rezumatul include, totuşi, două mecanisme care să permită cititorului să obţină detalii suplimentare cu privire la orice temă specifică:-

(a)
note finale care trimit cititorul la documentele RECJ din care sunt preluate principiile şi recomandările; şi
(b)
un rezumat al acestor documente RECJ în anexa acestui raport, cu legături către aceste documente aflate pe site-ul RECJ.

(viii)
Intenţia este de a crea “un document viu” care va fi îmbunătăţit cu viitoarele principii ce vor fi sintetizate din rapoartele şi documentele RECJ care urmează să fie redactate. 
judecător Diana Labokaite

coordonator de proiect
13  mai  2013

                                        Rezumat al principiilor şi al recomandărilor RECJ 
  Întocmit de grupul de proiect al RECJ privind cristalizarea liniilor       directoare, a recomandărilor şi a standardelor  2012-2013
Introducere
1.
Acest rezumat este destinat să cuprindă principiile şi recomandările formulate în rapoartele şi documentele RECJ, de la data începerii activităţii acesteia, în anul 2004.

2.
Principiile şi recomandările sunt împărţite în următoarele 15 teme:
(1)
Independenţa sistemului judiciar

2)
Consiliile judiciare
(3)
Etica judiciară
(4)
Selecţia, numirea şi promovarea

(5)
Remunerarea judecătorilor
(6)
Formarea judiciară

(7)
Procurorii
(8)
Managementul calităţii
(9)
Managementul de caz şi promptitudinea
(10)
Performanţa judiciară şi managementul
(11)
Accesul la justiţie
(12)
Finanţarea instanţelor
(13)
Transparenţa, responsabilitatea şi relaţiile cu mass-media
(14)
Încrederea publică
(15)
Încrederea reciprocă
3.
Dacă pe parcursul acestui rezumat se face referire la consilii pentru justiţie, atunci noţiunea trebuie înţeleasă în sens larg, astfel încât să includă şi alte organisme echivalente,  independente şi autonome. 
Tema  1:     Independenţa sistemului judiciar
4.
Fiecare cetăţean dintr-o societate democratică este îndreptăţit să beneficieze de un sistem judiciar independent.i
5.
Un sistem judiciar independent trebuie să fie şi trebuie perceput ca fiind:
(1)
independent atât faţă de ramura legislativă, cât şi faţă de ramura executivă a formei de guvernământ;

(2)
înfiinţat pentru a apăra libertăţile şi drepturile cetăţenilor în cadrul statului de drept;ii şi
                        (3)
autonom.iii
6.
Judecătorii şi consiliul judiciar trebuie să fie implicaţi în profunzime în redactarea şi implementarea tuturor planurilor privind reforma sistemului judiciar.iv
Tema  2:    Consiliile judiciare 
7.
Un consiliu judiciar trebuie să fie autonom şi să funcţioneze independent pentru a putea să garanteze independenţa sistemului judiciar, menţinerea statului de drept, promovarea libertăţilor civile şi a libertăţilor individuale, a drepturilor fundamentale ale omului şi administrarea eficientă şi transparentă a justiţiei.v
8.
Următoarele aspecte ar trebui să fie parţial sau în totalitate sub controlul unui consiliu judiciar sau a unor organisme echivalente, independente şi autonome:-vi
(1)
numirea şi promovarea judecătorilor; 
(2)
formarea judecătorilor;

(3)
disciplina judiciară şi etica judiciară;
(4)
plângerile împotriva sistemului judiciar;

(5)
managementul performanţei sistemului judiciar; 
(6)
administrarea instanţelor;

(7)
finanţarea sistemului judiciar;

(8)
propunerea legislaţiei referitoare la instanţe şi sistemul judiciar.

9.
Consiliul judiciar trebuie să îşi administreze activitatea şi fondurile proprii, independent atât faţă de ramura legislativă, cât şi faţă de ramura executivă a formei de guvernământ.vii
10.
Cel puţin 50% dintre membrii consiliului judiciar trebuie să fie judecători aleşi dintre omologii lor,viii iar ministrul justiţiei nu trebuie să fie membru.ix
Tema  3:  Etica judiciarăx
11.
Judecătorii trebuie să îşi îndeplinească îndatoririle cu integritate şi în interesul justiţiei şi al societăţii.

12.
Judecătorii au aceleaşi obligaţii de integritate atât în viaţa publică, cât şi în cea personală. 
13.
Judecătorii trebuie să refuze orice fel de daruri sau avantaje pentru sine sau pentru persoanele apropiate lor, în timpul exercitării profesiei de judecător.
14.
Judecătorii trebuie să soluţioneze cauzele fără să fie influenţaţi de către terţi. 
15.
Judecătorii trebuie să fie imparţiali. Imparţialitatea înseamnă că judecătorii trebuie să acţioneze sau să pară că acţionează în toate chestiunile fără prejudecăţi sau idei preconcepute. 
16.
Judecătorii trebuie să trateze toate persoanele în mod egal. Aceasta înseamnă că judecătorul trebuie să recunoască unicitatea fiecărei persoane şi să permită fiecăruia să aibă parte de justiţia la care este îndreptăţit în toate etapele procesuale.  
17.
Judecătorii trebuie să soluţioneze cauzele în mod diligent şi în cadrul unei perioade de timp rezonabile, în funcţie de cauza supusă judecăţii. 
Tema     4: Selecţia, numirea şi promovarea judecătorilorxi
18.
Judecătorii trebuie să fie întotdeauna selecţionaţi în vederea numirii doar pe baza capacităţii şi a meritului. Criteriile meritului şi capacităţii includ calităţi intelectuale şi personale, etica muncii şi competenţe de comunicare scrisă şi orală. 
19.
Criteriile de selecţie şi competenţele stabilite, în conformitate cu care vor fi evaluaţi candidaţii pe parcursul tuturor etapelor din cadrul procedurii de numire, trebuie să fie publice şi accesibile. 
20.
Procedurile de numire în funcţia judiciară şi de promovare trebuie:
(1)
să fie derulate de un organism care este independent  atât faţă de ramura legislativă, cât şi faţă de ramura executivă a formei de guvernământ, şi care implică membri ai sistemului judiciar existent;

(2)
să fie deschise controlului public şi să fie documentate complet şi corect;

(3)
 să fie derulate în conformitate cu criteriile publicate;

(4)
să promoveze diversitatea categoriei de persoane disponibile pentru selecţii şi să evite toate tipurile de discriminare;

(5)
să implice doar o consultare care este deschisă, corectă şi transparentă, cu opinii (a) referitoare la competenţele relevante, (b) consemnate în scris, (c) disponibile pentru verificare şi (d) bazate pe probe.

(6)
să prevadă ca un candidat respins să fie informat cu privire la motivele pentru care această respingere a avut loc; şi
(7)
să prevadă o procedură independentă de contestare şi apel. 
21.
Orice rol al Guvernului sau al şefului statului în procedura de numire a judecătorilor trebuie să fie clar definit. Procesul lor de adoptare a deciziei trebuie să fie documentat în mod clar. 
22.
Organismele responsabile pentru numirea şi promovarea judecătorilor trebuie să fie finanţate în mod adecvat şi trebuie să existe proceduri pentru a garanta confidenţialitatea procesului. 
Tema  5:  Remuneraţia judecătorilorxii
23. Remuneraţia judecătorilor trebuie:
(1) să fie corelată cu responsabilităţile profesionale şi cu îndatoririle publice; şi 

(2) să fie garantată constituţional prin lege astfel încât să păstreze independenţa judiciară şi imparţialitatea.
24. Toate discuţiile şi negocierile privind remuneraţia judiciară trebuie să aibă loc cu implicarea sistemului judiciar.
Tema  6:  Formarea judiciară 
25.
Formarea judiciară cu un nivel ridicat al calităţii trebuie să fie disponibilă pe tot parcursul carierei unui judecător.xiii Formarea corespunzătoare promovează hotărâri judecătoreşti prompte şi de o înaltă calitate, care, prin ele însele, consolidează predictibilitatea şi siguranţa juridică.xiv
26.
Organismul responsabil pentru formarea judiciară, dacă acesta nu este consiliul judiciar, trebuie să fie autonom şi să aibă propriul buget. Ar trebui să fie supravegheat prin şi/sau coordonat de linii directoare promovate de consiliul judiciar.xv
Tema  7:  Procurorii
27.
Autonomia anchetelor penale trebuie să fie garantată, iar rezultatele acestora trebuie să fie monitorizate de către o entitate independentă.xvi
28.
Trebuie să existe garanţii solide pentru a asigura autonomia şi independenţa organismelor însărcinate cu anchetele astfel încât fiecare  delict să fie cercetat, în special cele săvârşite de persoane care au putere economică sau politică.xvii
Tema  8: Managementul calităţiixviii
29.
Calitatea actului de justiţie este extrem de importantă şi trebuie avută în vedere în corelare cu toate activităţile pe care le desfăşoară judecătorii. 
30.
Cele mai importante principii ale managementului calităţii sunt: 
             (1)
Cerinţele şi aşteptările justiţiabililor şi ale altor părţi interesate trebuie să fie înţelese clar. 
(2)
Obiectivele calităţii trebuie să fie formulate astfel încât să permită ca aceste cerinţe şi aşteptări să fie realizate. 
(3)
Politica de management al calităţii trebuie să urmărească îmbunătăţirea permanentă. 
(4)
Deciziile privind managementul calităţii trebuie să fie bazate pe dovezi. 
(5)
Administrarea judiciară trebuie să dovedească angajament faţă de calitate. 
Tema  9:  Managementul de cazix  şi promptitudineaxx
31.
Interesele justiţiei necesită celeritate, iar celeritatea poate fi obţinută doar prin managementul de caz. Astfel, un management de caz eficient permite judecătorilor ca dosarele să fie soluţionate corect, cu un cost corespunzător şi în timp util.
32.
Este   corect   să    se    spună    că    „justiţia    întârziată     este  justiţie   

             negată”.  Promptitudinea   trebuie,    totuşi,    să    fie   echilibrată   cu 
             celelalte  aspecte  ale   performanţei  judiciare.   Calitatea  actului  de 
             justiţie trebuie să fie prioritară. 
33.
Introducerea noilor tehnologii îmbunătăţeşte managementul de caz, accesul la justiţie şi calitatea justiţiei. Judecătorii, consiliile judiciare şi ceilalţi factori implicaţi ar trebui să se implice proactiv în aceste proceduri. 
34.
Pentru a obţine promptitudine în actul de justiţie, este necesară cooperare din partea ramurii executive şi a celei legislative din cadrul formei de guvernământ, a consiliilor judiciare, a administraţiilor instanţelor, a judecătorilor şi personalului instanţelor, precum şi din partea avocaţilor şi a procurorilor. 
35.
Schimbările în procedurile instanţelor, propuse de consiliile judiciare şi/sau de administraţiile instanţelor, trebuie să fie întotdeauna evaluate de către judecători, pentru a apăra independenţa sistemului judiciar. 
36.
Consiliile judiciare ar trebui să obţină promptitudinea prin analizarea problemelor din cadrul sistemului judiciar propriu, prin identificarea remediilor, analizarea impactului remediilor propuse şi stabilirea unor metode pentru a măsura rezultatele, înainte de implementarea acţiunilor reparatorii. 
37.
Instrumentele utile pentru îmbunătăţirea managementului de caz şi a promptitudinii includ următoarele:
(1)
În mod normal, statistica ar trebui să fie publicată anual, pentru fiecare instanţă, iar datele mai frecvente să fie disponibile administraţiei instanţelor. Metodele de colectare a datelor ar trebui să fie aprobate de sistemul judiciar şi de consiliul judiciar. 
(2)
Chestionare privind satisfacţia utilizatorilor ar trebuie derulate periodic, pentru a obţine opinii cu privire la modul de funcţionare al instanţei. 
(3)
Obiectivele privind timpii de procesare ar putea să fie publicate de administraţia instanţelor, în cooperare cu sistemul judiciar, dar ar trebui să fie evitate termenele fixe inflexibile. 
(4) Iniţiativele pentru reducerea numărului de dosare pot include: (a) soluţionarea alternativă a litigiilor şi promovarea judiciară a înţelegerii amiabile, (b) metode pentru reducerea numărului de dosare similare judecate separat, inclusiv prin dosare-test şi acţiuni cu mai multe părţi, (c) extinderea limitelor de competenţă ale instanţelor inferioare şi (d) restricţionarea şi/sau limitarea dreptului la apel.
(5)
Introducerea unor sisteme de administrare a capacităţii pentru a echilibra volumul de activitate al judecătorilor şi capacitatea acestora de lucru, extinderea instanţelor şi realocarea judecătorilor. 
(6)
Eficienţa procedurilor instanţelor ar trebui îmbunătăţită prin (a) introducerea procedurilor privind cererile cu valoare redusă, (b)  reducerea şi stabilirea unor termene pentru etapele procedurale, (c) limitarea termenelor de judecată, (d) introducerea video conferinţelor şi a conferinţelor prin telefon în cadrul instanţelor şi înregistrarea electronică a procedurilor, şi (e) simplificarea deciziilor scrise.

(7)
Iniţiativele de prelucrare pot include: (a) completare şi acces electronic la documente, (b) comunicaţii electronice cu instanţele, (c) specializarea instanţelor, şi (d) delegare către personalul administrativ.

Tema  10: Performanţa judiciară şi managementulxxi
38.
Alocarea responsabilităţilor în cadrul unei instanţe, ar trebui să permită, în măsura posibilităţilor, ca judecătorii să se concentreze pe sarcina lor de baza, aceea de a judeca. 
39.
Judecătorilor trebuie să li se asigure tot sprijinul necesar, inclusiv personal calificat corespunzător. 
40.
Dosarele ar trebui alocate judecătorilor printr-un mecanism care să asigure independenţa sistemului judiciar şi să excludă posibilitatea de a exista orice predeterminare a deciziei. 
41.
Atunci când se evaluează performanţa judecătorului:-

(1)
trebuie apărată independenţa sistemului judiciar; iar
(2)
evaluarea nu trebuie să includă vreo revizuire sau reexaminare a hotărârilor judecătoreşti. 
Tema  11: Accesul la justiţiexxii
42.
Conform acestui principiu, orice cetăţean, de orice condiţie socială, trebuie să aibă acces la justiţie, în timp util, în condiţii financiare şi în locaţii convenabile, astfel încât toate procedurile să poată fi derulate împotriva oricăror persoane publice sau private, fizice sau juridice. 
43.
Hotărârile judecătoreşti trebuie să fie clar motivate şi făcute publice, cu protejarea datelor personale, a intimităţii,  a siguranţei persoanei şi a confidenţialităţii. 
44.
Trebuie luate în considerare interesele tuturor persoanelor implicate în procedurile judiciare, inclusiv victimele şi martorii. Toţi trebuie trataţi cu consideraţie şi corectitudine. 
45.
Măsurile pentru eliminarea obstacolelor din calea accesului la justiţie trebuie să fie atent planificate, analizate şi implementate cu cooperarea judecătorilor. Asemenea măsuri includ:
(1)
Reducerea dificultăţilor financiare, precum taxele judiciare şi absenţa asistenţei juridice gratuite şi/sau a unei asigurări accesibile. 
(2)
Reducerea dificultăţilor geografice sau tehnologice, precum competenţele teritoriale foarte mari, absenţa unor instanţe locale sau a unor instanţe itinerante: mijloace de transport şi comunicaţii mai bune şi utilizarea într-o mai mare măsură a conferinţelor video şi telefonice, a activităţii electronice şi a probelor scrise. 
(3)
Reducerea obstacolelor psihologice şi sociale, precum utilizarea ţinutei formale şi a sălilor de judecată: îmbunătăţirea accesului la informaţii şi oferirea de explicaţii cu privire la rezultat şi la tratamentul martorilor, facilităţi lingvistice şi de altă natură pentru grupurile minoritare. 
(4)
Reducerea cerinţelor privind reprezentarea profesională.

(5)
Reducerea întârzierilor şi îmbunătăţirea promptitudinii.  
46.
Legislaţia,  inclusiv legislaţia UE, ar trebui să fie accesibilă şi uşor de înţeles. 
Tema  12: Finanţarea instanţelorxxiii
47.
Sistemul judiciar ar trebui să fie implicat îndeaproape în procedura de bugetare şi ar trebui să fie responsabil pentru administrarea financiară a bugetelor alocate acestuia.
48.
Alocarea resurselor instanţelor ar trebui:
            (1)
să fie convenită împreună cu sistemul judiciar;

(2)
să fie bazată pe criterii transparente, obiective şi de eficienţă a costurilor; şi
(3)
să fie suficientă pentru a permite instanţelor să îşi administreze volumul de dosare în mod eficient.

49.
Rapoartele financiare privind instanţele ar trebui să fie redactate şi auditate independent. 
Tema  13: Transparenţa, responsabilitatea şi relaţiile cu mass-mediaxxiv
50.
Consiliile judiciare, instanţele şi judecătorii trebuie să menţină un sistem de justiţie deschis şi transparent.

51.
În vederea îndeplinirii acestei responsabilităţi:
(1)
Sistemul judiciar trebuie să fie activ în promovarea înţelegerii activităţii sale.

(2)
Trebuie să fie puse la dispoziţia publicului şi a mass-media suficiente informaţii pentru a se asigura că publicul dobândeşte o imagine corectă referitoare la administrarea justiţiei;

(3)
Toate organismele, inclusiv consiliile judiciare ar trebui (a)  să furnizeze periodic rapoarte privind modalitatea în care şi-au îndeplinit atribuţiile,  şi (b)   să publice acest gen de rapoarte în vederea promovării eficienţei şi calităţii justiţiei, fără a periclita independenţa judecătorului de a adopta decizii.xxv
52.
Ar trebui avute în vedere şi implementate următoarele instrumente pentru îmbunătăţirea transparenţei:-xxvi
(1)
Un sistem de purtători de cuvânt pentru sistemul judiciar, judecători care să acţioneze în calitate de purtători de cuvânt şi consilieri pentru comunicare. Aceste persoane ar trebui să aibă cunoştinţe detaliate despre sistemul judiciar şi să fie pregătite în domeniul competenţelor sociale şi ale mass-media astfel încât să poată oferi informaţii inteligibile publicului cu privire la sistemul judiciar şi la hotărârile judecătoreşti. 
(2)
Înregistrarea audio şi video a şedinţelor de judecată, sub controlul judecătorului, cu protejarea drepturilor celorlalte persoane implicate în desfăşurarea procedurilor. 
(3)
Linii directoare clare pentru utilizarea telefoanelor inteligente şi a altor dispozitive de comunicare în cadrul instanţelor. 
(4)
O strategie referitoare la utilizarea mass-mediei sociale pentru comunicarea informaţiilor privind sistemul judiciar şi a hotărârilor judecătoreşti. 
(5)
Site-uri de internet cu acces gratuit, dedicate sistemului judiciar şi dosarelor judecate, aflate sub controlul consiliului judiciar. 
(6)
Linii directoare pentru relaţia cu mass-media, prin care se clarifică scopurile şi interesele atât ale sistemului judiciar, cât şi ale mass-media şi prin care se menţionează modul în care instanţele comunică cu mass-media şi ce aşteptări este îndreptăţită presa să aibă din partea personalului instanţelor. 
Tema 14: Încrederea publicăvii
53.
Este esenţial să se asigure respectul pentru lege şi încrederea publică în sistemul judiciar. 
54.
Consiliile judiciare trebuie să monitorizeze încrederea publică în sistemul judiciar şi să promoveze măsuri pentru creşterea acesteia. 
55.
Ar trebui proiectat şi îmbunătăţit un sistem pentru a cerceta opina şi încrederea publică referitoare la 5 domenii: (a) sistemul de justiţie şi valorile fundamentale ale acestuia, (b) instanţele,  (c)  judecătorii şi persoanele cu funcţii de conducere din cadrul instanţelor, (d) hotărârile judecătoreşti, şi (e) instanţele UE şi legislaţia Uniunii Europene.  Această cercetare ar trebui să fie derulată la intervale regulate, iar rezultatele ar trebui să fie disponibile gratuit pentru mass-media şi public. 
Tema 15: Încrederea reciprocăxxviii
56.
Încrederea reciprocă între sistemele judiciare din UE este necesară pentru a promova recunoaşterea reciprocă şi respectarea hotărârilor judecătoreşti în alte state membre şi pentru a îmbunătăţi funcţionarea sistemelor judiciare în cadrul UE. 
57.
Judecătorii şi procurorii trebuie să aplice prezumţia generală că, deşi alt sistem juridic din cadrul UE poate să nu fie similar, totuşi acesta are aceleaşi garanţii fundamentale. 
58.
Pentru a consolida încrederea reciprocă, ar trebui parcurse următoarele etape:
(1)
Evaluarea şi menţinerea unor standarde minime şi a unor garanţii procedurale minime;

(2)
Promovarea formării judiciare;

(3)
Întărirea reţelelor judiciare existente şi înfiinţarea unor noi legături între sistemele judiciare, consiliile judiciare, instanţe şi interpreţi, şi 
(4)
Înfiinţarea unei baze de date cu hotărâri judecătoreşti din alte state membre privind interpretarea şi aplicarea legislaţiei europene şi naţionale relevante.xxix
Anexă:  Rezumate ale rapoartelor RECJ
Misiune şi viziune  I  (2005)
Raportul, intitulat  “Misiune, viziune, reguli şi  alte  aspecte relevante privind consiliile” este disponibil la:
http://www.encj.eu/images/stories/pdf/workinggroups/missionandvision20042005. pdf
Raportul a definit misiunea drept „Care este motivul existenţei noastre”, incluzând intenţiile permanente, obiectivele şi valorile centrale. Viziunea a fost definită drept “Oferirea unei imagini a ceea ce organizaţia doreşte să îndeplinească pe termen lung”, scopul fiind acela de a motiva organizaţia să atingă rezultate concrete. Obiectivele au fost acelea de a informa membrii cu privire la utilitatea acestor mijloace şi de a le oferi sprijin în utilizarea lor sau pentru îmbunătăţirea acestora. A inclus informaţii despre consiliile judiciare etc.

Managementul de caz  (2005)
Acest discurs, susţinut de Sir  John  Thomas în cadrul Adunării General care  a avut  loc la Barcelona în anul 2005, este disponibil la:
http://www.encj.eu/images/stories/pdf/GA/conferencereportbarcelona.pdf
Discursul (aflat la paginile 73 -75 din raportul Adunării Generale) a subliniat că esenţa managementului de caz este de a oferi mijloace eficiente prin care sistemul judiciar poate să asigure că dosare sunt judecate corect, la cele mai mici costuri şi cu celeritate. Discursul a scos în evidenţă că acesta este o problemă a sistemului judiciar, deoarece este fundamental pentru independenţa justiţiei ca judecătorii să controleze funcţionarea instanţelor. 
Sistemul judiciar şi mass-media  (2006)
Raportul   intitulat „Sistemul  judiciar  şi  mass-media 2005-2006”  este  disponibil  la:
http://www.encj.eu/images/stories/pdf/workinggroups/judiciaryandmedia2005200
6.pdf
Raportul a analizat diferite subiecte şi concluzii la care s-a ajuns pe parcursul anilor precedenţi. Punctele majore de discuţie au fost influenţa mass-media asupra încrederii publice în sistemul judiciar, necesitatea unui rol limitat al organizaţiilor naţionale, relaţia dintre mass-media şi justiţie şi practica zilnică din diferite ţări. A evidenţiat necesitatea identificării bunelor practici. 
Misiune şi viziune II  (2006)
Raportul intitulat „Misiune şi viziune ― Dezvoltarea unei strategii pentru consiliu” este disponibil la:

http://www.encj.eu/images/stories/pdf/workinggroups/encj_report_on_mission_an d_vision_developing_strategy_council_2005_2006.pdf
Administrarea strategică a inclus definirea misiunii, a viziunii, a valorilor şi a planului strategic. A actualizat performanţa organizaţiei. A implementat rolul şi locul sistemului judiciar, autocritica şi încrederea. Încrederea, strategia, performanţa şi transparenţa sunt interconectate. 
Cadrul de Acţiune a constat în trei procese de bază:  (A)  formularea,  (B) implementarea şi (C) evaluarea strategiei. Primul ciclu a fost un experiment; fiecare ciclu succesiv a reprezentat o evoluţie. Formularea strategiei include analiza strategică, direcţia strategică şi planificarea strategică. 
Misiune şi viziune III  (2007)
Documentul intitulat „Grupul de lucru RECJ Misiune şi viziune III ― Dacă nu recunoşti greşeala nu poţi să o corectezi:  Raport privind administrarea şi evaluarea performanţei unui consiliu sau sistem judiciar” este disponibil la:
http://www.encj.eu/images/stories/pdf/workinggroups/missionvision20062007en.p df
Descrie sistemele de management strategic şi evaluarea performanţei. Un program strategic multianual este cuprins în planurile anuale succesive. Rezultatele sunt publicate anual. Pentru planificare este utilizat un sistem de planificare si responsabilizare.

Raportul include o secţiune intitulată:  evaluarea politicilor şi utilizarea indicatorilor cheie pentru măsurarea performanţei, care în prezent includ calitatea, producţia şi finanţarea, resursele umane, organizaţia şi dezvoltarea. 
Finanţarea instanţelor şi responsabilitatea  (2007)
Raportul final al grupului de lucru al RECJ privind finanţarea instanţelor şi responsabilitatea (2006-07) este disponibil la:
http://www.encj.eu/images/stories/pdf/workinggroups/encj_report_on_criminal_ju stice_in_the_eu_2007_2008.pdf
Raportul a luat forma unei compilaţii a răspunsurilor statelor membre la un chestionar detaliat al RECJ cu privire la două subiecte privind finanţarea instanţelor şi responsabilitatea. 
Încredere reciprocă  (2007)
Raportul intitulat „Grupul de lucru al RECJ privind întărirea încrederii reciproce în Uniunea Europeană ― Raport către Adunarea Generală din 6 / 7 iunie 2007” este disponibil la:
http://www.encj.eu/images/stories/pdf/mutualconfidence/mc2006-2007en.pdf
Raportul a recomandat o abordare practică şi graduală pentru construirea încrederii reciproce. A inclus un tabel util cu site-urile oficiale relevante ale statelor membre. 
Managementul performanţei  (2007)
Raportul   intitulat  „Raport   Final   RECJ   Managementul  performanţei 2006-2007”  este disponibil la:
http://www.encj.eu/images/stories/pdf/workinggroups/performancemamangenem t20062007.pdf
Documentul constituie o sinteză motivată a tuturor răspunsurilor la un chestionar redactat de un grup de lucru al RECJ şi intitulat “Managementul performanţei”.
Încredere reciprocă II  (2008)
Raportul intitulat „Încredere reciprocă” este disponibil la:
http://www.encj.eu/images/stories/pdf/mutualconfidence/m2007-2008en.pdf
Raportul recomandă etapele practice pe care RECJ trebuie să le parcurgă pentru a promova încrederea reciprocă, inclusiv participarea la Forumul Justiţie al Comisiei Europene, cooperarea cu alte instituţii ale UE şi REFJ şi dezvoltarea datelor de contact publicate în raportul precedent. 
Rezoluţia de la Budapesta privind consiliile judiciare  (2008)
Rezoluţia, intitulată „Guvernare autonomă pentru sistemul judiciar:  echilibru între  independenţă şi responsabilitate” este disponibilă la:
http://www.encj.eu/images/stories/pdf/opinions/budapestresolution.pdf
Rezoluţia stabileşte principiile generale despre care RECJ afirmă că ar trebui să se aplice guvernării şi activităţii tuturor consiliilor judiciare. 
Managementul Calităţii (2008)
Raportul (intitulat Grup de lucru RECJ privind managementul calităţii: raport final) şi registrul activităţilor privind calitatea sunt disponibile la:
http://www.encj.eu/images/stories/pdf/workinggroups/reportqm20072008.pdf http://www.encj.eu/images/stories/pdf/workinggroups/registerqm20072008.pdf
Raportul defineşte conceptul de calitate şi dezbate rolul consiliilor şi al organismelor similare. Bunele practici au fost descrise în următoarele categorii: misiune, viziune şi strategie, sistem al calităţii totale, conducere şi administrare, procedura de reclamaţii, analiza efectuată de către parteneri, timpii de procesare şi procedurile de lucru, formarea, evaluarea calităţii şi calitatea judiciară, evaluarea personalului, evaluarea clientului, administrarea informaţiei, auditarea şi raportarea, comunicarea externă. 
Registrul a menţionat activităţile din domeniul calităţii din statele membre ale RECJ, facilitând astfel învăţarea experienţelor în alte ţări. 
Justiţie penală în UE  (2008)
Raportul intitulat „Grup de lucru al Reţelei Europene a Consiliilor Judiciare: Justiţia penală în UE” este disponibil la:
http://www.encj.eu/images/stories/pdf/workinggroups/encj_report_on_criminal_ju stice_in_the_eu_2007_2008.pdf
Raportul a analizat terorismul în contextul sistemului de justiţie penală şi necesitatea existenţei unor anchete penale imparţiale. 
Încredere reciprocă  III (2009)
Culegerea de documente intitulată Grup de lucru „Întărirea încrederii reciproce” este disponibilă la:
http://www.encj.eu/images/stories/pdf/mutualconfidenceworkinggroup2008-
2009en.pdf
Documentele au studiat, descris şi recomandat cercetarea suplimentară  în vederea identificării unui posibil model al unei instanţe coordonator în domeniul dreptului UE. 
E-justiţie  (2009)
Raportul intitulat „Raport E-justiţie 2008-2009” este disponibil la:
http://www.encj.eu/images/stories/pdf/workinggroups/ejustice20082009.pdf
Raportul şi-a concentrat activităţile pe canalizarea necesităţilor sistemelor judiciare europene către iniţiative în domeniul e-justiţie la nivelul UE.  În acest scop au fost analizate diferite acţiuni şi instrumente europene care sunt menţionate în acest raport. 
Transparenţă şi acces la justiţie  (2009)
Raportul intitulat „Raport privind managementul calităţii; Managementul calităţii şi relaţia acestuia cu transparenţa şi accesul la justiţie” este disponibil la:
http://www.encj.eu/images/stories/pdf/workinggroups/qmreport20082009.pdf
Raportul a analizat accesul la justiţie în sens restrâns, accesul la informaţie în organizaţiile judiciare şi în cadrul procedurilor. Managementul calităţii şi transparenţa au fost considerate drept instrumente care îmbunătăţesc accesul la justiţie. Raportul s-a concentrat pe aspectele de transparenţă ale activităţilor de management al calităţii care corespund celor descrise în raportul din anul 2008 privind managementul calităţii. 
Registrul este disponibil la: http://www.encj.eu/images/stories/pdf/workinggroups/qmregister20082009.pdf
Registrul enumeră activităţile de calitate din ţările RECJ, inclusiv informaţii privind transparenţa. A actualizat registrul din anul 2008 privind managementul calităţii.

Rezoluţia de la Bucureşti privind transparenţa şi accesul la justiţie  (2009)
Rezoluţia este disponibilă la:
http://www.encj.eu/images/stories/pdf/opinions/resolutionbucharest29may_final.p df
Potrivit rezoluţiei, consiliile judiciare sau alte organisme independente similare, în vederea păstrării statului de drept, trebuie să depună toate eforturile necesare pentru a menţine un sistem de justiţie transparent şi deschis.
Încredere reciprocă   IV (2010)
Raportul intitulat „Încredere reciprocă 2009-2010 Raport şi recomandări” este disponibil la:
http://www.encj.eu/images/stories/pdf/mutualconfidence/mc2009-2010en.pdf
Raportul conţine recomandări detaliate privind evaluarea şi formarea în vederea consolidării încrederii reciproce şi a dezvoltării unei culturi juridice europene. De asemenea, raportul conţine recomandări privind coordonatorii instanţelor, reţeaua de experţi privind dreptul UE şi propuneri pentru un demers viitor al RECJ în vederea întăririi încrederii reciproce.
Încredere publică (2010)
Raportul intitulat „Încredere publică: Raport şi recomandări 2010” este disponibil la:
http://www.encj.eu/images/stories/pdf/workinggroups/publicconfidence20092010. pdf
Raportul a cercetat diferitele metode, inclusiv sondajele de opinie, de monitorizare şi evaluare a încrederii publice în diferitele sisteme de justiţie care funcţionează în cadrul UE. 
Acces la justiţie  II (2010)
Raportul intitulat „Calitate şi acces la justiţie: Raport 2009-2010” este disponibil la:
http://www.encj.eu/images/stories/pdf/workinggroups/finalreportqm20092010.pdf
Raportul descrie obstacolele specifice accesului la justiţie şi iniţiativele adoptate pentru eliminarea acestora. Descrie metodologia şi analiza care trebuie să constituie baza oricărei iniţiative. Conţine o descriere comparativă, concentrându-se asupra obstacolelor financiare, geografice, psihologice şi sociale. În final descrie două programe naţionale, amândouă conţinând atitudini şi puncte de vedere noi. 
Registrul (versiunea din 1 mai 2011) este disponibil la:

http://www.encj.eu/images/stories/pdf/GA/Vilnius/updated_register_access_to_jus
tice.pdf
Descrie situaţia actuală din statele RECJ în ceea ce priveşte obstacolele în calea accesului la justiţie, grupate în 9 categorii: financiare, geografice, fizice, tehnologice, psihologice,prezenţa personală, sociale, temporale, punerea în executare, tratamentul aplicat victimelor infracţiunilor. 
Etica judiciară  (2010)   – Declaraţia de la Londra (2010)
Raportul intitulat: „Etica judiciară: Raport 2009-2010” este disponibil la:
http://www.encj.eu/images/stories/pdf/ethics/judicialethicsdeontologiefinal.pdf
Acest document precizează că aşteptările societăţii din partea judecătorilor au făcut ca [RECJ] să reflecteze cu privire la aspectul eticii judiciare. Documentul a încercat să găsească un echilibru între independenţa justiţiei, transparenţa instituţiilor, libertatea presei şi dreptul cetăţenilor la informaţie. De asemenea, este important să se păstreze independenţa judiciară, liberă de orice presiune sau manipulare. Trebuie acţionat în aşa fel încât judecătorul să îşi păstreze imparţialitatea şi eficienţa pe care o aşteaptă publicul. Chestiunea eticii judiciare a fost abordată într-o manieră pozitivă, astfel încât atribuţiile judecătorului cuprind valorile fundamentale comune ale activităţii judecătorului şi calităţile personale ale judecătorului, ca răspuns la aşteptările publicului. Independenţa, integritatea, imparţialitatea, abţinerea şi discreţia, respectul şi capacitatea de a asculta, egalitatea de tratament, competenţa şi transparenţa reprezintă valori comune identificate ca fiind esenţiale pentru rolul judiciar (Partea I). De asemenea, judecătorul trebuie să demonstreze calităţi personale precum înţelepciune, loialitate, sentimentul umanităţii, curaj, seriozitate şi prudenţă, abilitatea de a depune efort şi capacitatea de a asculta şi de a comunica eficient. Judecătorul trebuie să fie conştient că activitatea sa profesională, viaţa sa personală şi conduita sa în societate au influenţă asupra imaginii justiţiei şi a încrederii publice. (Partea a II-a).

Declaraţia de la Londra, care a stipulat că membrii şi obsrvatorii RECJ trebuie să promoveze conţinutul acestui raport privind etica judiciară la nivel naţional şi european, este disponibilă la:
http://www.encj.eu/images/stories/pdf/ethics/encj_london_declaration_recj_decla ration_de_londres.pdf
Promptitudinea  (2011)
Raportul intitulat „Raport privind promptitudinea 2010-2011” este disponibil la:
http://www.encj.eu/images/stories/pdf/GA/Vilnius/report_on_timeliness.pdf
Raportul conţine o analiză privind diferitele soluţii utilizate pentru rezolvarea timpilor lungi de procesare şi o listă de acţiuni recomandate. În primul rând, conţine anumite opinii generale cu privire la aspectele referitoare la calitatea şi independenţa sistemului judiciar. Raportul descrie cauzele întârzierilor şi factorii implicaţi în această problemă. Scoate în evidenţă importanţa cooperării între factorii implicaţi. Un capitol privind managementul calităţii tratează aspecte privind evaluarea analiza şi răspunsul. O parte mai mare a raportului tratează diferitele remedii pentru întârzieri, concentrându-se asupra cerinţelor temporale, reducerea încărcăturii de dosare, creşterea capacităţii, facilitarea şi accelerarea procedurilor instanţelor, îmbunătăţirea procesării, inclusiv managementul de caz. 
Chestionarul privind promptitudinea, cu întrebări privind statistica referitoare la timpii de procesare şi alte informaţii, dar şi răspunsurile sunt disponibile la:
http://www.encj.eu/images/stories/pdf/workinggroups/Timeliness/questionniare.p df , http://www.encj.eu/images/stories/pdf/workinggroups/Timeliness/guide_to_questi onnaire.pdf and http://www.encj.eu/index.php?option=com_content&view=article&id=97%3Aqualit y-management-2010-2011&catid=13%3Aquality- management&Itemid=231&lang=en)

Măsurarea încrederii publice naţionale şi transnaţionale  (2011)
Raportul intitulat „Măsurarea încrederii publice naţionale şi transnaţionale: Raport 2010-2011” este disponibil la:
http://www.encj.eu/images/stories/pdf/workinggroups/final_report_public_confide nce_2010_2011.pdf
Raportul conţine o serie de sugestii practice privind modul în care poate să fie cercetată şi evaluată încrederea publică în sistemele judiciare, inclusiv un chestionar comun, aspecte privind cooperarea cu Euro-Justis şi chestiuni privind oportunitatea şi fezabilitatea de a evalua încrederea naţională şi transnaţională a întreprinderilor în instanţele din cadrul Uniunii Europene. 
Consiliile judiciare  (2011)
Raportul intitulat „Consiliile judiciare: Raport 2010-2011” este disponibil la:
http://www.encj.eu/images/stories/pdf/workinggroups/report_project_team_coun cils_for_the_judiciary_2010_2011.pdf
Conţine un set de recomandări referitoare la alcătuirea, preşedinţia şi competenţele consiliilor judiciare. Analizează şi participarea ministrului justiţiei în consiliul judiciar, precum şi relaţiile dintre consiliu şi alte puteri ale statului. 
Declaraţia de la Vilnius   (2011)
Documentul intitulat „Declaraţia de la Vilnius privind provocările şi oportunităţile pentru sistemul judiciar în climatul economic actual” este disponibilă la:
http://www.encj.eu/images/stories/pdf/GA/Vilnius/encj_vilnius_declaration.pdf
Declaraţia priveşte modul în care sistemul judiciar poate să răspundă crizei economice care are un impact semnificativ în majoritatea statelor europene. 
Standarde I  (2011)
Raportul intitulat ”Dezvoltarea unor standarde judiciare minime: Raport 2010 - 2011” este disponibil la:
http://www.encj.eu/images/stories/pdf/workinggroups/encj_report_project_team_
minimum_standards.pdf
Raportul descrie propunerile privind standardele minime în domeniile recrutării judiciare, selecţiei şi numirii; formării judiciare şi eticii judiciare.

Propunerile au fost făcute din convingerea că încrederea reciprocă în sistemul judiciar din diferite state europene poate să fie subminată de o lipsă de înţelegere a standardelor minime aplicate de fiecare ţară în aceste domenii şi că adoptarea unor standarde minime în aceste domenii ar sprijini dezvoltarea unor consilii judiciare independente şi ar contribui la realizarea unei culturi juridice europene comune. 
Standarde  II (2012)
Raportul intitulat „Dezvoltarea unor standarde judiciare minime II” este disponibil la:
http://www.encj.eu/images/stories/pdf/GA/Dublin/final_report_standards_ii.pdf
Raportul s-a concentrat pe indicatori ai standardelor privind recrutarea, selecţia, numirea şi evaluarea şi promovarea membrilor sistemului judiciar. 
Sistemul judiciar şi mass-media  II (2012)
Raportul intitulat: „Justiţie, societate şi mass-media: Raport 2011-2012” este disponibil la:
http://www.encj.eu/images/stories/pdf/GA/Dublin/encj_report_justice_society_me dia_def.pdf
Raportul a analizat situaţia judecătorilor pentru relaţia cu presa şi a consilierilor de comunicare, înregistrările din cadrul sălilor de judecată, publicaţiile, liniile directoare pentru presă şi proactivitatea sistemului judiciar. Fiecare subiect s-a concentrat pe evoluţiile recente şi recomandări. Principalele recomandări au fost cele privind: numirea purtătorilor de cuvânt în domeniul judiciar, modul în care sunt permise înregistrările, definirea strategiilor de comunicare, site-urile de internet dedicate pentru fiecare instanţă, comunicaţiile periodice cu mass-media şi o abordarea proactivă a sistemului judiciar prin implicarea publicului, inclusiv utilizarea mass-mediei sociale. 
Reforma judiciară (2012)
Raportul intitulat „Reforma  judiciară  în  Europe:  raport 2011-2012”  este  disponibil  la:
http://www.encj.eu/images/stories/pdf/GA/Dublin/encj_report_judicial_reform_de f.pdf
Obiectivul procesului de reformă judiciară trebuie să fie îmbunătăţirea calităţii justiţiei şi a eficienţei sistemului judiciar, protejarea  independenţei sistemului judiciar şi creşterea eficienţei şi a responsabilităţii acestuia. Trebuie facilitat accesul la justiţie, inclusiv prin intermediul procedurilor judiciare transfrontaliere. Raportul s-a concentrat pe 5 domenii majore ale reformei:

1.
Organizarea instanţelor şi a parchetelor;

2.
Numărul de dosare din cadrul instanţelor;

3.
Procedurile judiciare, managementul de caz şi noile tehnologii;

4.
Finanţarea sistemului judiciar;

5.
Managementul instanţei şi alocarea dosarelor.

Raportul a evaluat evoluţiile recente şi a analizat procesul de reformă care trebuie derulat cu păstrarea unui echilibru atent între accesul la justiţie, eficacitate şi eficienţă. Trebuie garantate drepturile fundamentale, chiar şi în contextul condiţiilor economice adverse.
Declaraţia de la Dublin  2012
Documentul intitulat „Declaraţia de la Dublin privind standardele pentru recrutarea şi numirea membrilor sistemului judiciar” este disponibilă la:
http://www.encj.eu/images/stories/pdf/GA/Dublin/encj_dublin_declaration_def_dc laration_de_dublin_recj_def.pdf
RECJ promovează interacţiunea dintre sistemele judiciare din Europa pentru a promova colaborarea şi a stimula schimbul de bune practici prin care se va consolida încrederea reciprocă. RECJ consideră că identificarea unor standarde judiciare minime şi a unor indicatori relevanţi în aceste domenii specifice va oferi un instrument pentru autoevaluarea sistemelor judiciare şi va contribui la dezvoltarea sistemelor judiciare din Europa. Aceste aspecte vor sprijini dezvoltarea unor consilii judiciare independente şi vor contribui la realizarea unei culturi juridice europene. Continuând activitatea RECJ în domeniul dezvoltării standardelor minime pentru domeniul justiţiei, Declaraţia de la Dublin stabileşte un set de standarde minime pentru selecţia, numirea şi promovarea judecătorilor. 

